Diari Oficial de la Generalitat Valenciana


Sumari del DOGV 3726, del 07-04-2000 (2000/2606)

ORDRE de 22 de març de 2000, de la Conselleria de Benestar Social per la qual es convoquen ajudes destinades a la realització en l'exercici del 2000 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2606


Data del document
:   22-03-2000

Organisme emissor
:   Conselleria de Benestar Social

Tipus de document
:   Ordre

Descriptors 

:   * suport econòmic
    * ajuda pública
    * condició de la dona

ORDRE de 22 de març de 2000, de la Conselleria de Benestar Social per la qual es convoquen ajudes destinades a la realització en l'exercici del 2000 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià. [2000/X2606]
  
El Pla d'Actuació del Govern de la Generalitat Valenciana per a la Igualtat d'Oportunitats entre Homes i Dones, 1997-2000, recull entre els seus objectius «promoure la igualtat d'oportunitats de forma normalitzada i integral, procurant la implicació de tots els agents públics i privats», així com «fomentar la participació social i cultural de la dona a través de la promoció de l'associacionisme i el voluntariat femení i de la participació de les dones en les estructures de les associacions de tipus genèric».
  
La Conselleria de Benestar Social, mitjançant aquesta ordre complementa una política de suport que potencia l'associacionisme de les dones a la Comunitat Valenciana, en el marc dels citats objectius del Pla d'Igualtat d'Oportunitats.
  
Com en convocatòries anteriors s'estableixen unes ajudes encaminades a incrementar les activitats de les associacions, facilitar el desenvolupament dels seus programes d'igualtat, i garantir així la seua continuïtat.
  
Així doncs, en virtut del que antecedeix i fent ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, a proposta de la Direcció General de la Dona,
  
ORDENE
  
Primer
  
1. Constitueix l'objecte d'aquesta ordre establir el procediment de la concessió d'ajudes destinades a finançar programes i/o activitats que relacionades amb els fins de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots el seu àmbits i, que es desenvolupen durant l'exercici de 2000.
  
2. Aquesta ordre es regirà d'acord amb les Bases dictades en l'annex I.
  
Segon. Dotació pressupostària
  
El finançament de les ajudes es portarà a terme a càrrec de la línia de subvenció 401/000/00, del programa 323.10 del pressupost de despeses per a l'any 2000 de la Conselleria de Benestar Social, per un import global màxim, en conjunt, de setze milions sis-centes vuit mil pessetes. (69.980.685 PTA).
  
DISPOSICIONS FINALS
  
Primera
  
S'autoritza la Direcció General de la Dona perquè, en l'àmbit de les seues competències, adopte les mesures necessàries per al desenvolupament i l'execució d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Aquesta ordre, que posa fi a la via administrativa, podrà ser recorreguda potestativament en reposició, o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la consellera de Benestar Social, en el termini d'un mes comptador des de l'endemà de la seua publicació.
  
b) El recurs contenciós administratiu, haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.
  
València, 22 de març de 2000
  
La consellera de Benestar Social,
  
CARMEN MAS RUBIO
  
Annex I
  
Bases de l'Ordre de la Conselleria de Benestar Social a través de la Direcció General de la Dona.
  
Primera. Objecte de la convocatòria
  
Aquesta convocatòria té per finalitat fomentar el moviment associatiu de les dones, mitjançant el finançament dels programes d'activitats relacionats amb els objectius de la Direcció General de la Dona per a aconseguir la igualtat real i efectiva entre l'home i la dona en tots els seus àmbits.
  
Segona. Beneficiàries
  
Podran optar a aquestes ajudes les associacions de dones legalment constituïdes que no tinguen finalitat lucrativa i les activitats de les quals es desenvolupen en l'àmbit de la Comunitat Valenciana.
  
Tercera. Activitats objecte de subvenció
  
1. Seran objecte de subvenció aquells programes que incloguen la realització d'activitats relacionades amb els fins de la Direcció General de la Dona, entre els quals destaquen en ordre prioritari els següents:
  
Amb caràcter general:
  
I. Activitats encaminades a propiciar un nivell de formació i informació a les dones que els permeta participar equitativament en qualsevol nivell de la vida social, econòmica, política i cultural de les seues comunitats, superant les barreres que dificulten aquesta participació i que impedeixen optimar el seu desenvolupament personal i qualitat de vida.
  
Els programes amb activitats d'oci i entreteniment (com poden ser: els treballs manuals, cursos de cuina, decoració, costura i semblants), només seran susceptibles de ser subvencionats en el cas que aquests siguen complementaris de les activitats de formació assenyalades en el paràgraf anterior. Queden excloses d'aquesta consideració els viatges de recreació i màrqueting, dinars i semblants.
  
Amb caràcter específic:
  
II. Activitats de sensibilització, prevenció, autodefensa i primers auxilis davant de la Violència de gènere, siga aquesta de naturalesa física, sexual o psicològica i que es produïsquen en la vida pública o privada. Que contribuïsquen a enfortir l'autonomia i capacitat de les dones per a defendre's, afavorisquen la solidaritat de gènere i el rebuig social cap a les actituds i conductes violentes. Tindran especial consideració aquelles activitats que es facen en col·laboració amb altres entitats cíviques i que vagen dirigides a amplis i diversos sectors de la població, especialment al món escolar i juvenil.
  
III. Activitats dirigides a incrementar l'educació de les dones en matèria de Salut. En general. I en les especificitats lligades a la salut reproductiva, en totes les etapes del cicle vital de la dones i les qüestions derivades dels rols de gènere tradicionals, en la triple vessant de benestar general físic, mental i social. educació sexual i prevenció d'embarassos no desitjats, MTS i VIH, salut de l'embaràs, part i postpart, informació i capacitació per a l'autoatenció, així com tot el que es refereix a les possibles disfuncions de l'etapa climatèrica i a la menopausa, propiciant hàbits de vida saludables.
  
IV. Activitats dirigides a fomentar el canvi de mentalitats pel que fa al repartiment de les tasques familiars, propiciant la Corresponsabilitat domèstica i la visibilització del conjunt de treballs de l'ama de casa. Serà convenient que aquestes activitats es dirigisquen a ambdós sexes i a amplis sectors de la població, especialment escolar i juvenil i ?si era possible- en coordinació amb accions coeducatives en l'àmbit escolar.
  
V. Activitats que potencien el paper familiar, econòmic i social de les Dones rurals, afavorint el seu accés al conjunt de serveis i recursos públics, el seu protagonisme en el desenvolupament sostenible del seu medi mitjançant activitats relacionades amb iniciatives i projectes de turisme interior, com poden ser la recuperació d'artesania, gastronomia, tradicions i costums locals.
  
VI. Activitats que contribuïsquen a reduir les taxes d'analfabetisme funcional entre les dones adultes, que garantisquen la seua autonomia personal i que les capaciten per a exercir en l'àmbit social i que potencien la seua plena participació en condicions d'Igualtat en tot tipus d'espais públics.
  
Aquestes iniciatives tindran especial interès fonamentalment en zones allunyades dels grans nuclis de població i que manquen d'altres recursos públics per a aquesta comesa.
  
VII. Activitats que afavorisquen el Desenvolupament cultural de les dones, tant en qualitat de creadores com en el de consumidores de productes culturals. Totes les activitats que tinguen com a comesa la formació i/o el gaudi de música, teatre, cinema, literatura, arts plàstiques i la cultura en general. Tindran especial consideració les activitats en aquest camp que potencien el paper actiu de les seues destinatàries i que potencien la consideració de la cultura com una cosa viva i pròxima.
  
VIII. Activitats que afavorisquen la relació de les dones amb l'Esport, donant suport al seu accés en condicions d'Igualtat a qualsevol nivell i manifestació del món esportiu, i potenciant entre les associades la pràctica quotidiana d'activitats físiques. Es consideraren com a tals, no sols les activitats internes de l'associació, sinó aquelles que tinguen per finalitat facilitar la seua participació en les que s'organitzen al seu medi.
  
IX. Activitats que contribuïsquen a desenvolupar el coneixement i la consegüent solidaritat sobre la situació de les dones en altres contextos mundials, especialment pel que fa relació a la lesió de Drets humans per pràctiques tradicionals o com a conseqüència dels conflictes armats. Totes aquelles activitats que ajuden a estendre la mirada més enllà de la realitat concreta i pròxima i que contribuïsquen a desenvolupar consciències i pràctiques solidàries.
  
X. Activitats que ajuden a fer patent la contribució de les dones a l'economia, valorant, no sols la importància de la dona en el si de les economies familiars i els treballs lligats a aquesta; sinó totes aquelles activitats que faciliten la seua incorporació al món laboral i empresarial.
  
2. Les subvencions Iran destinades a finançar les despeses corrents derivades del desenvolupament de les activitats, sense que puguen entendre's subvencionables les despeses relatives al funcionament ordinari de les associacions, ni l'adquisició de material inventariable.
  
3. En cap cas l'import de la subvenció no podrà superar el cost total de l'activitat que desenvoluparà la beneficiària. Atés el caràcter graciable de les ajudes, la quantitat que cal subvencionar estarà en funció del crèdit disponible i del volum de demanda presentat pel sector, sempre que se ajuste als criteris establits per aquesta normativa.
  
Quarta. Sol·licituds
  
1. Les sol·licituds de subvenció hauran de presentar-se firmades per la persona que detente la presidència de l'associació, d'acord amb el model establit en l'annex II, i acompanyada dels següents documents:
  
a) fotocòpia del DNI de la persona que firma la instància
  
b) Certificat expedit per la persona que detente la secretaria on conste la representació legal del sol·licitant de l'associació i l'any de creació de l'associació o de la delegació local.
  
c) Fotocòpia del CIF de l'associació
  
d) Fotocòpia de la inscripció en el Registre Nacional d'associacions, quan es tracte d'associacions d'àmbit nacional, o del Registre d'associacions de la Generalitat Valenciana, quan es tracte d'associacions d'àmbit autonòmic/local.
  
e) Còpia dels estatuts socials de l'entitat, degudament visats pel registre d'associacions corresponent, si és la primera vegada que presenta sol·licitud, o que n'ha existit variació.
  
f) Certificat expedit per la persona que detente la secretària de l'associació on conste:
  
\* El nombre de sòcies de l'entitat.
  
\* Pressupost anual aprovat per l'assemblea general de l'associació, detallant partida d'ingressos i partida de despeses
  
g) Programa d'activitats que cal realitzar durant l'any 2000. Per cada activitat que se sol·licite subvenció caldrà omplir, en la seua totalitat l'annex III d'aquesta ordre.
  
h) A la sol·licitud s'adjuntarà la fitxa de manteniment de tercers de l'entitat bancària en la qual es farà constar el número de compte i el seu titular, que haurà de coincidir amb l'associació sol·licitant de la subvenció (model que s'adjunta en l'annex núm. IV).
  
i) Les sol·licituds d'ajudes previstes en aquesta convocatòria que superen la quantia de 300.000 PTA (tres-centes mil pessetes), hauran d'acreditar, abans que acabe el seu termini de presentació, estar al corrent en el compliment de les seues obligacions tributàries i amb la Seguretat Social segons allò disposat en l'Ordre de la Conselleria d'Economia i Hisenda de 30 de maig de 1996, que es remeten als articles 7, 8 i 9 del Reial Decret 390/1996 respecte a les concretes obligacions i a la forma en què ha de realitzar-se l'acreditació. D'acord amb allò que s'ha disposat en l'article 9.3 del referit Reial Decret, serà admissible la simple aportació de les sol·licituds de certificats, sense perjuí de l'obligació de presentar els corresponents certificats pels beneficiaris, per a poder procedir al pagament de la quantitat subvencionada mitjançant l'oportuna resolució.
  
Tots els documents podran presentar-se en fotocòpies i caldrà d'acompanyar-ne l'original per a la seua compulsa.
  
j) Declaració de les ajudes obtingudes o sol·licitades per altres organismes els fins de les quals siguen finançar les despeses ocasionades pels programes d'activitats sol·licitades la Direcció General de la Dona, d'acord amb aquesta ordre.
  
2. El termini de presentació de sol·licituds serà de 30 dies naturals comptadors a partir l'endemà de la publicació d'aquesta ordre en el Diari Oficial de la Generalitat Valenciana.
  
3. Les instàncies podran ser presentades en la seu de la Direcció General de la Dona, carrer de Náquera, 9, de València, o bé en la seu dels Centres de Coordinació d'Alacant, al carrer García Andreu núm.12 i el de Castelló del carrer Ensenyament núm. 10, o per qualsevol dels mitjans establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
4. Si la sol·licitud no reuneix els requisits i s'hi observa que falta algun document dels que s'assenyalen en aquestes bases, es requerirà l'associació sol·licitant perquè, en un termini de deu dies, esmene la falta o adjunte els documents preceptius, amb indicació que si no ho fera, se li tindrà per desistit de la seua petició, d'acord amb allò que s'ha establit en l'article 71, en relació amb l'art.76.3 de la Llei de Règim Jurídic de les Administracions Públiques.
  
Cinquena. Concessió de les ajudes
  
1. Les ajudes seran concedides per l'òrgan competent, amb l'informe previ d'una Comissió d'Avaluació.
  
2. La Comissió d'Avaluació proposarà en el seu informe, la quantia que s'ha de concedir en funció dels criteris establits i de la disponibilitat de crèdit existent i podrà establir les condicions i obligacions per part de l'associació beneficiària per al desenvolupament de l'activitat.
  
3. La Comissió d'Avaluació tindrà la següent composició:
  
- La directora general de la Dona, o persona que delegue.
  
- Una persona de la Direcció General de la Dona, que actuarà com a secretària de la comissió amb veu i vot, designada per la directora general.
  
- Una representant per cada una de les delegacions de la Direcció General de la Dona a Castelló i a Alacant, designades per la directora general de la Dona.
  
- La cap de la Secció de gestió administrativa de la Direcció General de la Dona.
  
Sisena. Resolució de l'expedient
  
1. Es delega la facultat de resolució per a la concessió o denegació d'ajudes en la directora general de la Direcció General de la Dona.
  
2. La Comissió d'Avaluació establida en la base cinquena d'aquesta ordre proposarà una proposta motivada de Resolució, realitzarà la valoració dels projectes presentats i emetrà una proposta motivada d'assignació de la quantitat que cal subvencionar, atenent-hi als següents criteris:
  
a) La qualitat i envergadura del programa que desenvoluparà l'associació sol·licitant en concordança amb les prioritats expressades en aquesta ordre.
  
Valoració fins a 7 punts.
  
b) Àmbit Territorial del projecte presentat pel següent ordre decreixent: local, provincial, autonòmic.
  
Valoració fins a 15 punts.
  
c) Associacions de recent creació.
  
Valoració fins a 15 punts.
  
3. la Comissió, podrà demanar tots els informes que considere pertinents per a poder elevar proposta de resolució a l'òrgan competent per a resoldre l'expedient.
  
4. El termini de resolució de l'expedient administratiu serà de tres mesos, comptadors des del primer dia hàbil següent a la data de l'acabament del termini de presentació de sol·licituds. Transcorregut aquell termini sense que haja recaigut resolució expressa, s'entendran desestimades les sol·licituds presentades, d'acord amb allò que s'ha disposat en l'article 44 de la llei 30/1992, de 26 de novembre.
  
5. La resolució de concessió de la subvenció indicarà expressament l'activitat o activitats subvencionades i les condicions administratives pertinents.
  
Setena. Obligacions de les beneficiàries
  
1. Les associacions beneficiàries de les subvencions estaran obligades a:
  
1.1. El període d'execució el projecte que cal subvencionar serà des de l'1 de gener fins al 15 de novembre de l'any 2000.
  
1.2. Acreditar davant de la Direcció General de la Dona, la realització de les activitats subvencionades.
  
1.3. La Direcció General de la Dona, a través del seu programa de seguiment de les activitats que es desenvoluparan, podrà demanar en tot moment la informació que necessite, per a això comptarà amb la col·laboració de l'associació beneficiària de la subvenció.
  
1.4. Sol·licitar per escrit autorització de la Direcció General de la Dona per a efectuar qualsevol variació que afecte el desenvolupament del projecte o de l'activitat subvencionada.
  
1.5. Acreditar, abans que acabe el termini de presentació de sol·licituds, que es troben al corrent en les seues obligacions tributàries i amb la Seguretat Social, en aquells casos en què la sol·licitud d'ajuda supere la quantia de 300.000 PTA (tres-centes mil pessetes).
  
1.6. En qualsevol cas les associacions beneficiàries de les subvencions estaran obligades a complir allò que s'ha disposat per a les subvencions i ajudes públiques, previst en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana i en la resta de la legislació concordant i d'aplicació.
  
Vuitena. Pagament de la subvenció
  
1. El pagament de la subvenció s'efectuarà sobre la base del règim general establit en l'art. 47 bis del Text Refós de la Llei d'Hisenda Pública de la Generalitat Valenciana, amb la justificació prèvia dels documents següents:
  
\* Compte justificatiu de la despesa total efectuada per l'associació, que contindrà:
  
- Memòria explicativa de la realització de les activitats subvencionades, amb avaluació dels resultats obtinguts, firmada per la persona que detente la presidència de l'associació.
  
- Certificat de la persona que detente la Secretaria de l'associació amb el vistiplau de qui detente la presidència, indicatiu de la quantia de les despeses ocasionades per cada concepte de l'activitat subvencionada.
  
- Factures en original i còpia de les despeses directament ocasionades per l'activitat subvencionada. Aquestes factures hauran de comptar amb totes les dades formals que exigeix per a la seua expedició l'article 3 del Reial Decret 2.402/1985, de 18 de desembre (BOE núm. 32, de 30.12.1985). A la seua presentació es compulsaran les còpies i se'n tornaran els originals.
  
2. El termini per a la justificació acabarà el 30 de novembre de 2000.
  
Transcorregut el termini assenyalat per a la presentació de la documentació sense que aquesta s'haja realitzat, es deixarà sense efecte el dret a l'ajuda concedida, amb la resolució prèvia degudament notificada a l'interessat basada en tal incompliment.
  
3. La Direcció General de la Dona realitzarà el control de les activitats i emetrà el certificat final de conformitat, que servirà base per a la tramitació del corresponent expedient de liquidació.
  
Novena. Reintegrament de la subvenció
  
1. Davant de l'incompliment de l'activitat motiu de subvenció es procedirà a la resolució total o parcial de la subvenció de l'import concedit i al reintegrament, si s'escau, de les quantitats percebudes pel beneficiari, amb abonament de l'interès de demora des del moment del pagament de la subvenció, segons allò que s'ha disposat en l'article 47.9 del text refós de la Llei d'Hisenda Pública de la Generalitat Valenciana, en els següents casos:
  
a) Incompliment de l'obligació de justificar.
  
b) Obtenció de la subvenció sense reunir les condicions requerides per a això.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades amb motiu de la concessió de la subvenció.
  
2. En el cas que les aportacions de les administracions o ens públics o privats superen el cost total de l'activitat que cal desenvolupar, quan la subvenció principal siga de la Generalitat Valenciana es procedirà al reintegrament de l'excés obtingut sobre el cost de l'activitat desenvolupada.
  
3. La resolució de revocació total o parcial de la subvenció requerirà per a la seua adopció l'obertura d'expedient, del qual es donarà audiència a les interessades, sent-hi l'òrgan competent el mateix que va dictar la resolució controvertida.
  
4. En el cas d'exigir-se el reintegrament total o parcial de la subvenció, aquesta haurà de produir-se en el termini dels 15 dies següents a la notificació de la resolució.
  
El falsejament o l'ocultació de dades i documents, quan afecte substancialment la concessió i el lliurament de fons públics, donarà lloc, a més a més, a la deducció de responsabilitats en l'ordre jurisdiccional pertinent.
  
5. En el cas de l'obtenció concurrent de subvencions o ajudes atorgades per altres administracions o ens públics o privats, es podrà modificar la resolució de la concessió i es procedirà al reintegrament de l'excés obtingut sobre el cost de l'activitat desenvolupada en el cas que la subvenció principal siga de la Generalitat Valenciana i que les aportacions alienes a l'associació superen el cost total de l'activitat que es desenvoluparà.
  
Deu. Notificació
  
La concessió o desnegació de les subvencions o ajudes es notificarà individualment a cada una de les associacions sol·licitants d'acord amb allò que s'ha disposat en l'article 58 de la Llei 30/1992, de 26 de novembre del Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener.
  
Onze. Control, avaluació i seguiment
  
Escau a la Conselleria de Benestar Social, a través de la Direcció General de la Dona, portar a terme la funció de control de les subvencions concedides, així com l'avaluació i seguiment d'aquest programa.
  
Per a la realització d'aquestes funcions la Direcció General de la Dona podrà disposar de la Comissió Avaluadora a la qual fa referència aquesta ordre, així com dels serveis existents en les seues seus a Alacant i a Castelló.
  
Dotze. Difusió de la col·laboració